**Purified in Blood** (**PiB**) er et norsk band fra Hommersåk utenfor Sandnes, som ble etablert i 2003. De ble oppløst i januar 2007, men gjenforent i 2008. De spiller Death Metal.

Sommeren 2004 ble EP-en *Last Leaves of a Poisoned Tree* gitt ut på det amerikanske undergrunnsplateselskapet New Eden Records. Senere samme år vant de Zoom-konkurransen, sammen med Rumble in Rhodos og Vishnu. Som følge av dette fikk de spille under by:Larm og Øyafestivalen i 2005, samt turnere landet rundt. PiB turnerte også flere ganger i USA og Europa.

Våren 2005 signerte de for det tyske plateselskapet Alveran Records, og det var på dette selskapet at de ga ut sitt første album, *Reaper of Souls*, i 2006.

21. januar 2006 vant bandet Alarmprisen 2006 for beste liveband, i konkurranse med blant annet Madrugada, Kaizers Orchestra og Turbonegro.

Oppløsningen av bandet
----------------------

Bandet ble oppløst i januar 2007, blant annet som følge av at flere av medlemmene hadde bestemt seg for ikke lenger å følge straight edge- og den veganske livsstilen, som hadde vært et viktig tema i bandets låtmateriale. Oppløsningen av bandet ble kunngjort ved en blogg på deres MySpace-side, som lød:

> We want to thank each and everyone of you who supported us and helped us along the way. Good things never last
> 
> 
> Glenn, Hallgeir, Sander, Tommy, Stig & Anders
> 
>

Comeback
--------

25. april 2008 kunngjorde Purified in Blood-medlemmene at de igjen var samlet for å spille sammen, denne gangen kraftigere, hardere og bedre enn noensinne. Tre av medlemmene har kuttet ut straight edge-livsstilen, mens Stig Skog Andersen og Lars Sindre Ånneland (tidligere vokalist) fremdeles er veganere og straight edge. De resterende medlemmene er vegetarianere. Bandet har fremdeles sterke meninger om dyrenes rettigheter og frigjøring av dyr i fangenskap. På samme måte som oppløsningen, kunngjorde også PiB at de hadde funnet tilbake til gamle takter ved hjelp av en MySpace-blogg. Her står det:

> Purified in Blood Reunion To all our friends out there; we are back and we are stronger than ever!
> 
> 
> *This summer we will appear at the Norwegian Hove festival and at a show with the migthy Madball in Oslo. Stay tuned for news throughout the summer. HORNS!*
> 
> 
>  Glenn, Hallgeir, Sander, Tommy, Stig & Anders
> 
>

Sideprosjekter
--------------

Lars Sindre Ånneland er i dag vokalist i straight edge-bandet Gerilja, mens Stig Skog Andersen og Tommy Svela spiller i metal-bandet Soulvenom. Hallgeir Skretting Enoksen er vokalist i Real Heroes Die!, mens Anders Mosness er gitarist i Kvelertak, og spiller sammen med Glenn Cato Rasmussen og Sander Loen i Helldiver. Sander Loen er i dag aktiv i Lindesnes trekkspillklubb.

Bandmedlemmer
-------------

* Hallgeir Skretting Enoksen (vokal og DJ)
* Tommy Svela (gitar)
* Sander Loen (gitar)
* Stig Skog Andersen (bass)
* Anders Mosness (trommer)

Diskografi
----------

Studioalbum
* *Reaper of Souls* (2006)
* *Under Black Skies* (2010)
* *Flight of a Dying Sun* (2012)

EP-er
* *Last Leaves of a Poisoned Tree* (2004)

Referanser
----------

1. ↑  Dagsavisen - Enda litt drøyere Arkivert 16. mars 2013 hos Wayback Machine. 8. juni 2012
2. ↑  Lydverket - Purified in Blood, Flight of a Dying Sun 7. juni 2012

Eksterne lenker
---------------

* Offisielt nettsted Rediger på Wikidata

* (en) Purified in Blood – kategori av bilder, video eller lyd på Commons Rediger på Wikidata
* (en) Purified in Blood på Discogs Rediger på Wikidata

* (en) Purified in Blood på MusicBrainz Rediger på Wikidata

* (en) Purified in Blood på Encyclopaedia Metallum Rediger på Wikidata

* (en) Purified in Blood på Songkick Rediger på Wikidata
* Purified in Blood på Myspace Rediger på Wikidata

  


| * v
* d
* r
Vinnere av Alarmprisen 2006 |
| --- |
| 
* Rock
* Pop
* Hip hop/rap
* Metall
* Elektronika
* Jazz
* Klubb
* Beste låt
* Beste liveband
* Årets video
* Årets nykommer
* «Blodfan»
* Turnéprisen
* Årets alarmpris

 |
| 
* Full liste
* 2001
* 2002
* 2003
* 2004
* 2005
* 2006
* 2007

 |

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** NKC **·** MusicBrainz **·** Discogs
 |